Ehdotus neuvoston asetukseksi (EY) liittymistä valmistelevasta rakennepolitiikan välineestä /* KOM/98/0138 lopull. - CNS 98/0091 */



Virallinen lehti nro C 164 , 29/05/1998 s. 0004



Ehdotus neuvoston asetukseksi (EY) liittymistä valmistelevasta rakennepolitiikan välineestä (98/C 164/04) KOM(1998) 138 lopull. - 98/0091(CNS) (Komission esittämä 19 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, sekä katsoo, että Luxemburgissa 12 ja 13 päivänä joulukuuta 1997 kokoontuneen Eurooppa-neuvoston päätelmien mukaan Euroopan unionin jäsenyyttä hakeneiden Keski- ja Itä-Euroopan maiden liittymistä valmistelevaa strategiaa ja Kyproksen erityistä liittymistä valmistelevaa strategiaa on vahvistettava, Yhdistyneiden kansakuntien suojeluksessa onnistuttaessa tulevaisuudessa löytämään poliittinen ratkaisu Kyproksen ongelmaan ja ottaen huomioon saarella tällä hetkellä vallitsevan taloudellisen tilanteen, voi osoittautua aiheelliseksi jäsenyysneuvottelujen edistyessä Luxemburgissa kokoontuneen Eurooppa-neuvoston päätelmien perusteella sisällyttää myös Kypros edunsaajamaiden luetteloon ja säätää erityisistä tämän asetuksen toimeenpanomenettelyistä, Eurooppa-neuvoston päätelmien mukaan tässä asetuksessa säädettyä apua myönnetään kuitenkin tällä hetkellä jäsenyyttä hakeneille kymmenelle Keski- ja Itä-Euroopan maalle, Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetussa neuvoston asetuksessa N:o 622/98 (1) säädetään kyseisestä kumppanuudesta, johon sisältyy yhtenäinen kehys ensisijaisista aloista ja kaikista liittymistä edeltävään tukeen käytettävissä olevista varoista, liittymistä edeltävään strategiaan kuuluu liittymistä valmistelevan rakennepolitiikan välineen, jäljempänä "ISPA", perustaminen; tämän välineen tarkoituksena on auttaa hakijamaita sopeutumaan yhteisön infrastruktuurivaatimuksiin sekä antaa rahoitustukea ympäristötoimenpiteisiin ja liikenteen infrastruktuuritoimenpiteisiin, ISPA:sta annettava yhteisön apu sekä taloudellisen tuen myöntämisestä Unkarin tasavallalle ja Puolan kansantasavallalle 18 päivänä joulukuuta 1989 annetun neuvoston asetuksen (ETY) N:o 3906/89 (2), sellaisena kuin se on viimeksi muutettuna asetuksella (EY) N:o 753/96 (3), mukainen yhteisön tuki ja yhteisön tuesta maataloutta ja maaseudun kehittämistä koskeville liittymistä edeltäville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen . . . mukainen yhteisön tuki sovitetaan yhteen avusta Euroopan unionin jäsenyyttä hakeneille Keski- ja Itä-Euroopan maille osana liittymistä valmistelevaa strategiaa annetun asetuksen mukaisesti, ja siihen sovelletaan asetuksen (EY) N:o 622/98 ja yksittäisten päätösten kumppanuudesta täydentävyyttä koskevia säännöksiä, liikenteen infrastruktuuritoimenpiteiden ja ympäristötoimenpiteiden rahoituksen on oltava sopivasti tasapainossa, ISPA:sta myönnettävällä yhteisön avulla olisi helpotettava ympäristöä koskevan yhteisön säännöstön täytäntöönpanoa ja edistettävä kestävää kehitystä hakijamaissa, yhteisön suuntaviivoista Euroopan laajuisen liikenneverkon kehittämiseksi 23 päivänä heinäkuuta 1996 tehdyssä Euroopan parlamentin ja neuvoston päätöksessä N:o 1692/96/EY (4) kuvataan periaatteet Euroopan laajuisen liikenneverkon kehittämisestä; liittymisen jälkeen verkon olisi pystyttävä vastaamaan uusien jäsenvaltioiden tarpeisiin; neuvoston aloitteesta käynnistetyllä, näiden periaatteiden mukaisella liikenteen infrastruktuuritarpeiden arviointiohjelmalla (TINA) olisi helpotettava tukikelpoisten toimenpiteiden valintamenettelyä liittymistä edeltävänä aikana, olisi säädettävä toimista, jotta komissio voisi jakaa ISPA:sta hakijamaille sidottavat kokonaisvarat yhteisöstä alustavasti toimenpiteiden valmistelun helpottamiseksi, ISPA:sta annettavan yhteisön avun määrää olisi mukautettava varojen käytöstä saatavien vaikutusten tehostamiseksi, yksityisen rahoituksen lisäämiseksi ja sen huomioon ottamiseksi, saadaanko toimenpiteistä mekittäviä nettotuloja, yhteisön avun täytäntöönpanon on oltava mahdollisimman avointa, ja varojen käyttöä on valvottava tiukasti, ISPA:sta myönnettävän yhteisön avun asianmukaisen hallinnon varmistamiseksi olisi säädettävä tehokkaista ennakkoarvioinnin, seurannan arvioinnin ja valvonnan menetelmistä, täsmennettävä jälkiarvioinnin periaatteet, määriteltävä seurantaa koskevat säännöt ja niiden laatu sekä säädettävä toimista, jotka toteutetaan sääntöjenvastaisuuksien ilmetessä tai jos jotakin ISPA:n tukea myönnettäessä vahvistetuista edellytyksistä ei ole noudatettu, siirtymäkauden aikana (1 päivästä tammikuuta 1999 31 päivään joulukuuta 2001) kaikkia euroa koskevia viittauksia olisi yleensä pidettävä viittauksina euroon asetuksen . . . annetun asetuksen . . . 2 artiklan toisessa virkkeessä tarkoitettuna valuuttayksikkönä, tämän asetuksen täytäntöönpanossa olisi komissiota avustettava luonteeltaan neuvoa-antava komitea, ja tässä asetuksessa säädettyjen toimenpiteiden täytäntöönpanolla edistetään yhteisön tavoitteiden toteutumista; perustamissopimuksessa ei ole muuta tämän asetuksen antamiseen valtuuttavaa määräystä kuin 235 artikla, ON ANTANUT TÄMÄN ASETUKSEN: 1 artikla Määritelmä ja tavoite 1. Perustetaan liittymistä valmistelevan rakennepolitiikan väline, jäljempänä "ISPA". ISPA:sta myönnetään apua Euroopan unioniin liittymisen valmistelun helpottamiseksi seuraaville jäsenyyttä hakeneille maille, Bulgaria, Latvia, Liettua, Puola, Romania, Slovakia, Slovenia, T Osekin tasavalta, Unkari, Viro, jäljempänä "edunsaajamaat", taloudellisen ja sosiaalisen yhteenkuuluvuuden alalla ja erityisesti ympäristö- ja liikennepolitiikan osalta tämän asetuksen säännösten mukaisesti. 2. ISPA:sta myönnettävän yhteisön avun tarkoituksena on edistää jokaisen edunsaajamaan liittymiskumppanuuden tavoitteiden sekä ympäristön ja liikenteen infrastruktuuriverkkojen parantamista koskevien vastaavien kansallisten ohjelmien toteuttamista. 2 artikla Tukikelpoiset toimenpiteet 1. ISPA:sta rahoitettua yhteisön apua myönnetään ympäristön tai liikenteen alan hankkeisiin, teknisesti ja taloudellisesti itsenäisiin hankkeiden eri osiin, hankeryhmiin tai hankekokonaisuuksiin, jäljempänä "toimenpiteet". Hankkeen osaan voi sisältyä myös hankkeen toteuttamisen edellyttämiä alustavia selvityksiä, toteutettavuustutkimuksia ja teknisiä tutkimuksia. 2. Yhteisö myöntää ISPA:sta apua 1 artiklassa mainittujen tavoitteiden mukaisesti seuraaviin: a) ympäristötoimenpiteet, joiden avulla edunsaajamaat pystyvät sopeutumaan yhteisön ympäristölainsäädännön vaatimuksiin ja saavuttamaan liittymistä valmistelevan kumppanuuden tavoitteet; b) kestävää liikkuvuutta edistävät liikenteen infrastruktuuria koskevat toimenpiteet ja erityisesti päätöksen N:o 1692/96/EY mukaisia yhteistä etua koskevia hankkeita muodostavat toimenpiteet sekä toimenpiteet, joiden avulla edunsaajamaat pystyvät saavuttamaan liittymiskumppanuuden tavoitteet; näihin kuuluu lisäksi kyseisten maiden kansallisten verkkojen liittäminen toisiinsa sekä yleiseurooppalaisiin verkkoihin ja niiden välinen yhteentoimivuus sekä pääsy näihin verkkoihin. Toimenpiteiden on oltava laajuudeltaan sellaisia, että niillä on merkittävä vaikutus ympäristönsuojeluun tai liikenteen infrastruktuuriverkkojen parantamiseen. Kunkin toimenpiteen kokonaiskustannusten on periaatteessa oltava vähintään viisi miljoonaa euroa. 3. Ympäristöä ja liikenteen infrastruktuuria koskevien toimenpiteiden välillä on oltava sopiva tasapaino. 4. Apua voidaan myös myöntää: a) tukikelpoisia toimenpiteitä koskeviin valmisteleviin tutkimuksiin, mukaan lukien toimenpiteiden täytäntöönpanon edellyttämät tutkimukset, ja b) teknisen avun toimenpiteisiin, mukaan lukien tiedotus- ja julkistamistoimet, erityisesti: i) yhteisön tuen vaikutusten arvioimiseksi toteutettavat horisontaaliset toimenpiteet kuten vertailevat tutkimukset ii) toimenpiteet ja tutkimukset, joilla edistetään hankkeiden ennakkoarviointia, seurantaa, arviointia tai valvontaa sekä niiden yhteensovittamista ja yhdenmukaisuutta liittymiskumppanuuden kanssa, ja iii) toimenpiteet ja tutkimukset, joilla varmistetaan hankkeiden tehokas hallinnointi ja täytäntöönpano sekä tarpeellisten mukautusten tekeminen. 3 artikla Varat Yhteisön apua myönnetään ISPA:sta vuosina 2000-2006. Budjettivallan käyttäjä hyväksyy vuosittaiset määrärahat rahoitusnäkymien mukaisesti. 4 artikla Ohjeellinen jako Komissio jakaa ohjeellisesti ISPA:sta myönnettävän yhteisön kokonaisavun edunsaajamaiden kesken niiden väestömäärän, asukasta kohden ostovoimapariteettina ilmaistun bruttokansantuotteen ja pinta-alan perusteella. Jakoa voidaan tarkistaa kunkin avunsaajamaan ISPA-toimenpiteiden täytäntöönpanossa edeltävinä vuosina saavuttamien tulosten huomioon ottamiseksi. Huomioon otetaan lisäksi kunkin maan ympäristö- ja liikenteen infrastruktuureissa olevat puutteet. 5 artikla Yhteensopivuus yhteisön politiikan kanssa 1. Yhteisön ISPA:sta rahoittamien toimenpiteiden on oltava Eurooppa-sopimusten määräysten mukaisia, mukaan lukien yksityiskohtaiset säännöt valtiontukea koskevien määräysten soveltamisesta, ja niillä on edistettävä yhteisön politiikan toteuttamista erityisesti ympäristön suojelun ja parantamisen sekä liikenteen ja Euroopan laajuisten verkkojen osalta. 2. Komissio huolehtii tämän asetuksen mukaisesti toteutettujen toimenpiteiden sekä yhteisön talousarviosta, Euroopan investointipankin (EIP) toimien, mukaan lukien liittymistä edeltävä järjestely, kuin myös muiden yhteisön rahoitusvälineillä toteutettujen toimenpiteiden yhteensovittamisesta ja yhdenmukaisuudesta. 3. Komissio pyrkii yhteensovittamaan ja yhdenmukaistamaan edunsaajien tämän asetuksen mukaisesti toteuttamat toimenpiteet Euroopan jälleenrakennus- ja kehityspankin (EJKP), Maailmanpankin ja muiden sellaisten rahoituslaitosten toimien kanssa. 6 artikla Tuen muoto ja määrä 1. ISPA:sta myönnetyn yhteisön avun muoto voi olla jokin seuraavista: suora tuki, joka ei ole takaisin maksettava, takaisin maksettava tuki, korkotuki, vakuusmaksutuki, osallistuminen riskipääomaan tai muu rahoitusmuoto. Hallintoviranomaiselle tai muulle julkiselle viranomaiselle uudelleen maksettua apua on käytettävä alkuperäiseen tarkoitukseensa. 2. ISPA:sta myönnetyn yhteisön avun enimmäismäärä voi olla 85 prosenttia julkisista tai näitä vastaavista menoista, mukaan lukien sellaisten elinten menot, joiden toiminnan hallinnollisen tai oikeudellisen puitteen perusteella näitä elimiä voidaan pitää julkisia viranomaisia vastaavina. Jollei kyseessä ole takaisin maksettava tuki tai yhteisön merkittävä etu, tuen määrää on alennettava seuraavien tekijöiden huomion ottamiseksi: a) osarahoituksen saatavuus b) hankkeesta mahdollisesti saatavat tulot ja c) saastuttaja maksaa -periaatteen asianmukainen soveltaminen. 3. Edellä 2 kohdan b alakohdan mukaisesti tuloja tuottavia toimenpiteitä ovat: a) infrastruktuuria, jonka käyttämisestä peritään maksu b) ympäristöalan tuottavia investointeja. 4. Alustavien selvitysten ja teknisen avun toimenpiteiden kokonaiskustannukset voidaan poikkeuksellisesti rahoittaa 100-prosenttisesti. Tämän kohdan mukaisesti komission aloitteesta tai komission puolesta toteutetut kokonaismenot eivät saa ylittää kahta prosenttia ISPA:n kokonaisrahoituksesta. 7 artikla Toimenpiteiden ennakkoarviointi ja hyväksyminen 1. Komissio tekee päätökset ISPA:sta rahoitettavista toimenpiteistä. 2. Edunsaajamaat esittävät komissiolle 2 artiklan 1 kohdan mukaiset hakemukset avusta. Komissio voi kuitenkin myöntää apua omasta aloitteestaan 2 artiklan 4 kohdan mukaisesti. 3. Hakemuksissa on oltava: a) liitteessä I mainitut tiedot b) tiedot sen osoittamiseksi, että toimenpiteet ovat tämän asetuksen ja liitteessä II vahvistettujen perusteiden mukaisia, ja erityisesti, että niillä saavutetaan sijoitettuihin varoihin oikeassa suhteessa olevia keskipitkän aikavälin taloudellisia ja sosiaalisia etuja. 4. Vastaanotettuaan hakemuksen avusta ja ennen toimenpiteen hyväksymistä komissio arvioi toimenpidettä perinpohjaisesti todetakseen, onko se liitteessä II vahvistettujen perusteiden mukainen. 5. Toimenpiteiden hyväksymisestä tehdyissä komission päätöksissä vahvistetaan taloudellisen avun määrä ja rahoitussuunnitelma sekä kaikki toimenpiteiden täytäntöönpanoksi tarpeelliset säännökset ja edellytykset. 8 artikla Sitoumukset ja maksut 1. Komissio toteuttaa ISPA:n mukaiset menot Euroopan yhteisöjen yleiseen talousarvioon sovellettavan varainhoitoasetuksen mukaisesti komission ja edunsaajamaan yhdessä laatiman rahoituspöytäkirjan perusteella. Toimenpiteille myönnettävää apua koskevat vuotuiset talousarviositoumukset on kuitenkin tehtävä toisella seuraavista menetelmistä: a) Edellä 2 artiklan 2 kohdassa tarkoitettuja, kahden tai useamman vuoden ajan toteutettavia toimenpiteitä koskevat sitoumukset on pääsääntöisesti tehtävä vuosittaisina erinä, jollei b alakohdasta muuta johdu. Ensimmäistä vuotuista erää koskevat sitoumukset on tehtävä sen jälkeen, kun rahoituspöytäkirja on laadittu. Seuraavia vuotuisia eriä koskevat sitoumukset perustuvat toimenpiteen alkuperäiseen tai tarkistettuun rahoitussuunnitelmaan, ja ne myönnetään periaatteessa jokaisen varainhoitovuoden alussa ja viimeistään kysymyksessä olevan vuoden 1 päivänä huhtikuuta kyseiseksi varainhoitovuodeksi laaditun menoarvion mukaisesti. b) Sellaisten toimenpiteiden osalta, joita toteutetaan alle kahden vuoden ajan tai joille myönnetty yhteisön apu on enintään 29 miljoonaa euroa, voidaan rahoituspöytäkirjan laatimisen jälkeen tehdä ensimmäinen sitoumus, joka on enintään 80 prosenttia avun määrästä. Jäljelle jäävä määrä sidotaan toimenpiteen toteutumisasteeseen. 2. Asianmukaisesti perusteltuja tapauksia lukuun ottamatta myönnetty apu on peruutettava sellaiselta toimenpiteeltä, jonka toteuttaminen ei ole edennyt merkittävästi määritetyn sopimuskauden kuluessa. 3. Toimenpiteeseen myönnetyn avun maksut voidaan suorittaa ennakko-, väli- tai loppusuorituksina varmennettujen ja tosiasiallisesti suoritettujen maksujen mukaisesti. Komissio antaa maksuja koskevat yksityiskohtaiset säännöt 14 artiklassa säädettyä menettelyä noudattaen. 4. Toimenpiteiden maksujärjestelyjä koskevat yksityiskohdat vahvistetaan kunkin edunsaajamaan rahoituspöytäkirjassa. 9 artikla Hallinto ja valvonta 1. Komissio edellyttää edunsaajamaiden ottavan käyttöön a) 1 päivästä tammikuuta 2000 ja joka tapauksessa viimeistään 1 päivänä tammikuuta 2002 hallinto- ja valvontajärjestelmät, joilla varmistetaan: i) tämän asetuksen mukaisesti myönnetyn avun asianmukainen täytäntöönpano moitteettoman varainhoidon periaatteita noudattaen ii) hallinto- ja valvontatoimien erillisyys iii) komissiolle tehtyjen menoselvitysten täsmällisyys ja se, että ne on laadittu varmennuskelpoisiin tositteisiin perustuvan kirjanpitojärjestelmän mukaisesti. b) säännöllisesti, että yhteisön rahoittamat toimenpiteet on toteutettu asianmukaisesti c) sääntöjenvastaisuuksien ehkäisy ja toteutetaan toimenpiteitä niiden estämiseksi d) sääntöjenvastaisuuden tai laiminlyönnin vuoksi menetettyjen varojen takaisinperintä. 2. Rajoittamatta edunsaajamaiden suorittamia tarkastuksia komissio ja tilintarkastustuomioistuin voivat omien virkailijoidensa tai asianmukaisesti valtuutettujen edustajien avulla toteuttaa paikalla teknisiä tarkastuksia tai rahoitustilintarkastuksia, mukaan lukien pistokokeet ja lopullinen tilintarkastus. 3. Rahoituspöytäkirjan on sisällettävä yksityiskohtaiset määräykset 1 ja 2 kohdassa vahvistettujen periaatteiden täytäntöönpanosta sekä komission ja edunsaajamaan väliseen valvontaohjelmia ja -menetelmiä koskevaan yhteistyöhön ja yhteensovittamiseen liittyvät järjestelyt. 4. Rahoituspöytäkirjassa on oltava lisäksi määräyksiä avun alentamisesta, keskeyttämisestä ja peruuttamisesta silloin kun avun myöntäminen osittain tai kokonaan ei ole perusteltua toimenpiteen täytäntöönpanon perusteella. 10 artikla Euron käyttäminen 1. Määrissä hakemuksissa avusta ja rahoitussuunnitelmissa on käytettävä euroa. 2. Avun määrissä ja komission hyväksymissä rahoitussuunnitelmissa on käytettävä euroa. 3. Maksuhakemusten tukena olevissa menoselvityksissä on käytettävä euroa. 4. Komission myöntämä taloudellinen apu maksetaan euroina edunsaajamaan kyseisten maksujen saajaksi nimeämälle viranomaiselle. 11 artikla Seuranta ja jälkiarviointi Edunsaajamaiden ja komission on varmistettava, että tämän asetuksen mukaisten toimenpiteiden täytäntöönpanoa seurataan ja arvioidaan liitteen III mukaisesti. 12 artikla Vuosikertomus Komissio esittää vuosikertomuksen Euroopan parlamentille, neuvostolle, talous- ja sosiaalikomitealle sekä alueiden komitealle ISPA:sta myönnetystä yhteisön avusta. Vuosikertomuksessa on oltava liitteessä IV vahvistetut tiedot. Euroopan parlamentti antaa lausuntonsa kertomuksesta mahdollisimman pian. Komission on ilmoitettava, millä tavoin lausunto on otettu huomioon. Komissio huolehtii, että jäsenvaltiot ja edunsaajamaat saavat tietoa ISPA:n toimista. 13 artikla Tiedotus ja julkisuus 1. Edunsaajamaiden on huolehdittava, että toimenpiteet, joille yhteisö on myöntänyt ISPA:n taloudellista apua, saavat riittävästi julkisuutta, jotta: a) julkisuudessa tiedettäisiin yhteisön osuus toimenpiteen toteuttamisessa, b) mahdolliset edunsaajat ja ammatilliset järjestöt saisivat tietoa toimenpiteen tarjoamista mahdollisuuksista. Jäsenyyttä hakeneiden maiden on erityisesti huolehdittava sellaisten hyvin näkyvien kylttien pystyttämisestä, joista ilmenee yhteisön osallistuvan toimenpiteen rahoitukseen, ja joissa on yhteisön tunnus, sekä varmistettava, että yhteisön toimielinten edustajat ovat tarkoituksenmukaisella tavalla edustettuina ISPA:sta yhteisön rahoitusta saavissa tärkeimmissä julkisissa toimissa. Niiden on tiedotettava komissiolle vuosittain tämän kohdan mukaisesti tehdyistä aloitteista. 2. Komissio antaa tiedotusta ja julkisuutta koskevat yksityiskohtaiset säännöt 14 artiklassa säädettyä menettelyä noudattaen. Komissio toimittaa ne tiedoksi Euroopan parlamentille ja julkaisee ne Euroopan yhteisöjen virallisessa lehdessä. 14 artikla Komitea Komissiota avustaa tämän asetuksen täytäntöönpanossa luonteeltaan neuvoa-antava komitea, jossa on jäsenvaltioiden edustajat ja puheenjohtajana komission edustaja. Euroopan investointipankki nimeää edustajansa, jolla ei ole äänioikeutta. Komission edustaja tekee komitealle ehdotuksen tarvittavasta päätösluonnoksesta. Komitea antaa, tarvittaessa äänestettyään, lausuntonsa luonnoksesta määräajassa, jonka puheenjohtaja voi asettaa kiireellisyyden mukaan. Lausunto merkitään pöytäkirjaan, lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 15 artikla Loppu- ja siirtymäsäännökset 1. Neuvosto tarkastelee tätä asetusta uudelleen komission ehdotuksesta viimeistään 31 päivänä joulukuuta 2006. Neuvosto tekee päätöksen kyseisestä ehdotuksesta perustamissopimuksen 235 artiklassa määrättyä menettelyä noudattaen. 2. Liittyessään Euroopan unioniin maa menettää oikeutensa saada ISPA:sta apua. 3. Liittyneen maan jäljelle jäänyt osuus on jaettava uudelleen muille avunsaajamaille 4 artiklassa säädettyä menettelyä noudattaen. 16 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 85, 20.3.1998, s. 1. (2) EYVL L 375, 23.12.1989, s. 11. (3) EYVL L 103, 26.4.1996, s. 5. (4) EYVL L 228, 9.9.1996, s. 1. LIITE I Hakemusten sisältö (7 artiklan 3 kohdan a alakohta) Hakemuksissa on oltava seuraavat tiedot: 1. täytäntöönpanosta vastaavan elimen nimi, toimenpiteen laatu ja sen kuvaus; 2. toimenpiteen kustannukset ja toteutuspaikka sekä tarvittaessa maininta yhdistämismahdollisuuksista ja yhteentoimivuudesta saman liikenneväylän varrelle sijoittuvien muiden toimenpiteiden kanssa; 3. töiden toteuttamisaikataulu; 4. kustannus-hyötyanalyysi, mukaan lukien välilliset ja välittömät työllisyysvaikutukset; 5. neuvoston direktiivin 85/337/ETY (1) mukainen ympäristövaikutusten arviointi; 6. ilmoitus toimenpiteen asemasta ja ensisijaisuudesta hakijamaan ympäristöstrategiassa, joka on määritelty yhteisön säännöstön hyväksymistä koskevassa kansallisessa ohjelmassa; 7. tiedot hakijamaan liikenteen kehittämisstrategiasta sekä toimenpiteen asema ja merkitys tässä strategiassa; 8. tiedot yhteensopivuudesta kilpailuoikeuden ja julkisia hankintoja koskevien sääntöjen kanssa; 9. rahoitussuunnitelma ja mahdollisuuksien mukaan tietoja toimenpiteen taloudellisesta elinkelpoisuudesta sekä kaikki rahoitus, jota edunsaajamaa hakee ISPA:sta, Euroopan investointipankista (EIP), mukaan lukien sen liittymistä edeltävä järjestely, ja muista yhteisön tai sen jäsenvaltioiden rahoituslähteistä, Euroopan jälleenrakennus- ja kehityspankista (EJKP) tai Maailmanpankista; 10. toimenpiteiden yhteensopivuus yhteisön politiikan kanssa; 11. tiedot laitteiden ja laitteistojen tehokkaan käytön ja huollon varmistamista koskevista järjestelyistä. (1) EYVL L 175, 5.7.1985, s. 40. LIITE II Toimenpiteiden arviointi (7 artiklan 3 kohdan a alakohta ja 4 kohta) A. Toimenpiteiden korkean laadun varmistamiseksi niiden arvioinnissa on sovellettava seuraavia perusteita: 1. niiden taloudelliset ja sosiaaliset hyödyt, mukaan lukien niiden mahdollisuudet vaikuttaa yksityisen rahoituksen saamiseen, jonka on oltava oikeassa suhteessa käytettyihin varoihin; toimenpiteet arvioidaan kustannus-hyötyanalyysin perusteella; 2. toimenpiteiden tehokkaan hallinnon takaavat järjestelyt; 3. liittymiskumppanuuden osana vahvistetut tukitoimenpiteiden painopistealueet; 4. toimenpiteiden vaikutusmahdollisuudet yhteisön ympäristölainsäädännön täytäntöönpanoon; 5. toimenpiteiden vaikutukset Euroopan laajuisiin liikenneverkkoihin ja yhteiseen liikennepolitiikkaan; 6. sopiva tasapaino ympäristövaatimusten ja liikenteen infrastruktuurivaatimusten välillä. B. Komissio voi pyytää EIP:a, EJKP:a tai Maailmanpankkia osallistumaan tarvittaessa toimenpiteiden arviointiin. Komissio tutkii hakemukset avusta tarkistaakseen erityisesti, että hallintoa ja rahoitusta koskevat järjestelyt ovat riittävät toimenpiteen tehokkaan täytäntöönpanon kannalta. C. Komissio arvioi toimenpiteet sopivilla määrällisillä indikaattoreilla määritelläkseen niiden odotettavissa olevat vaikutukset suhteessa tämän asetuksen tavoitteisiin. Edunsaajamaiden on toimitettava kaikki tarvittavat tiedot liitteen I mukaisesti. Jotta arviointi olisi mahdollisimman tehokas, näihin tietoihin on sisällyttävä toteutettavuustutkimusten sekä ennakko- ja jälkiarviointien tulokset, tiedot hylätyistä vaihtoehdoista ja toimenpiteiden yhteensovittamisesta muiden saman liikenneväylän varrella sijaitsevien yhteistä etua koskevien toimenpiteiden kanssa. LIITE III Seuranta ja jälkiarviointi (11 artikla) A. Seuranta on toteutettava yhteisesti sovittavilla kertomusmenettelyillä, pistokokeilla ja perustamalla tilapäisiä komiteoita. Seurannassa käytetään hankkeen erityisluonteeseen ja sen tavoitteeseen liittyviä fyysisiä ja taloudellisia indikaattoreita, joista on ilmettävä toimenpiteen toteutuksen vaihe suhteessa alkuperäiseen suunnitelmaan ja tavoitteisiin sekä toimenpiteen hallinnossa saavutettu edistys ja mahdolliset siihen liittyvät ongelmat. B. Komiteat perustetaan kyseisen edunsaajamaan ja komission yhteisellä sopimuksella ja niissä ovat edustettuina edunsaajamaan nimeämät viranomaiset tai laitokset, komissio ja tarvittaessa EIP. Jos alueellisilla ja paikallisilla viranomaisilla ja yksityisillä yrityksillä on toimivalta toteuttaa hanke, ja hanke koskee niitä suoraan, ne ovat myös edustettuina komiteoissa. C. Jokaisen toimenpiteen toteuttamisesta vastaava viranomainen tai laitos toimittaa komissiolle kertomukset edistymisestä kolmen kuukauden kuluessa jokaisen täyden täytäntöönpanovuoden päättymisestä. D. Toimenpiteestä vastaava viranomainen tai laitos toimittaa komissiolle loppukertomuksen kuuden kuukauden kuluessa toimenpiteen tai hankkeen osan päättymisestä. Loppukertomuksessa on oltava seuraavat tiedot: 1. kuvaus tehdyistä töistä, fyysiset indikaattorit, menojen määrän erittely työn luonteen mukaan ja avun myöntämispäätökseen sisältyvien erityisehtojen osalta toteutetut toimenpiteet; 2. tiedot julkisuuteen liittyvistä toimista; 3. varmistus töiden yhteensopivuudesta avun myöntämispäätöksen kanssa; 4. ensimmäinen arvio siitä, missä määrin odotetut tulokset on saavutettu, ja erityisesti seuraavat tiedot: a) toimenpiteen todellinen toteutuspäivä; b) mainita siitä, miten toimenpidettä hallinnoidaan sen päätökseen saattamisen jälkeen; c) tarvittaessa taloudellisten ennusteiden vahvistaminen, erityisesti käyttökustannusten ja ennakoitujen tulojen osalta; d) yhteiskunnallisen ja taloudellisen ennusteiden vahvistaminen ja erityisesti odotetut kustannukset ja hyödyt; e) ilmoitus siitä, mitä toimia on toteutettu ympäristön suojelemiseksi sekä näiden toimien kustannukset. E. Komissio tarkistaa, tarvittaessa edunsaajamaan ehdotuksesta, alunperin hyväksyttyjä tuen määrä ja myöntämisedellytyksiä sekä ehdotettua rahoitussuunnitelmaa seurannan tulosten perusteella ja huomioon ottaen seurantakomitean huomautukset. Komissio määrittelee aiheelliset järjestelyt näitä tarkistuksia varten ja erottelee tarkistukset niiden laadun ja merkityksen mukaan. F. Jälkiarvioinnissa on käsiteltävä varojen käyttöä sekä avun tehoa ja vaikutuksia. Siinä on selvitettävä toimenpiteiden toteutuksen onnistumiseen tai sen epäonnistumiseen vaikuttaneet tekijät sekä saavutukset ja tulokset. Tätä varten komissio ja edunsaajamaa arvioivat toimenpiteen päätökseen saattamisen jälkeen niiden toteutuksen ja varojen käytön tehokkuuden. Arvioinnissa on käsiteltävä myös toimenpiteiden toteutuksen todellisia vaikutuksia, jotta pystytään arvioimaan, onko alkuperäiset tavoitteet saavutettu. Tässä arvioinnissa on otettava huomioon muun muassa toimenpiteiden vaikutus yhteisön ympäristöpolitiikan täytäntöönpanoon tai Euroopan laajuisiin liikenneverkkoihin ja yhteiseen liikennepolitiikkaan. Myös toimenpiteiden ympäristövaikutukset on arvioitava. G. ISPA:sta myönnetyn yhteisön avun tehokkuuden parantamiseksi komissio varmistaa, että ISPA:n hallinnossa kiinnitetään erityistä huomiota avoimuuteen. H. Yksityiskohtaiset säännöt seurannasta ja arvioinnista annetaan toimenpiteiden hyväksymistä koskevissa komission päätöksissä. LIITE IV Komission laatima vuosikertomus (12 artikla) Vuosikertomuksessa on oltava seuraavat tiedot: 1. taloudellinen apu, johon yhteisö on sitoutunut, ja joka maksetaan ISPA:sta, eriteltynä vuosittain edunsaajamaan ja hanketyypin mukaan (ympäristö tai liikenne). 2. ISPA:n mukaisen yhteisön tuen vaikutus yhteisön ympäristöpolitiikan täytäntöönpanoon ja Euroopan laajuisten liikenteen infrastruktuuriverkkojen vahvistamiseen edunsaajamaissa; ympäristöä ja liikenteen infrastruktuuria koskevien toimenpiteiden välinen tasapaino; 3. arvio ISPA:n mukaisten yhteisön avustustoimien yhteensopivuudesta yhteisön politiikkojen kanssa, mukaan lukien ympäristönsuojelu-, liikenne- ja kilpailupolitiikka sekä julkiset hankinnat; 4. ISPA:sta ja yhteisön talousarviosta, EIP:sta ja muista yhteisön rahoitusvälineistä rahoitettujen toimenpiteiden välisen yhteensovittamisen ja yhdenmukaisuuden turvaamiseksi toteutetut toimenpiteet; 5. edunsaajamaiden investoinnit ympäristönsuojeluun ja liikenteen infrastruktuuriin; 6. rahoitetut alustavat selvitykset ja tekniset tukitoimenpiteet; 7. ennakkoarvioinnin, seurannan ja jälkiarvioinnin tulokset, myös tiedot toimenpiteiden mahdollisista tarkistuksista, jotta ne vastaisivat ennakkoarvioinnin, seurannan ja jälkiarvioinnin tuloksia; 8. EIP:n rahoitusosuus toimenpiteiden arvioinnista; 9. tiivistelmä tehtyjen tarkastusten tuloksista saaduista tiedoista, havaituista sääntöjenvastaisuuksista ja käynnissä olevista hallinnollisista ja oikeudellisista menettelyistä; 10. tiedot julkistamistoimista.